**Приложение № 2**

**към Заповед №……………………..**

**Условия за изпълнение**

**на проектни предложения за предоставяне на безвъзмездна финансова помощ по Програма за морско дело и рибарство 2014-2020**

**Процедура чрез подбор на проекти**

**BG14MFOP001-4.094 „Подобряване на достъпа до рибарска инфраструктура и увеличаване на синия потенциал“**

**мярка 2.1.1. „Подобряване на достъпа до рибарска инфраструктура и увеличаване на синия потенциал“ от стратегията за Водено от общностите местно развитие на Местна инициативна рибарска група „Варна, район Аспарухово-Белослав-Аксаково“**

**Съдържание**

1. Техническо изпълнение на проектите………………………………………………...……..3

2. Финансово изпълнение на проектите и плащане………………………………….……....9

3. Мерки за информиране и публичност………………………………………………..…….10

4. Приложения към Условията за изпълнение……………………………………….………11

**1.** **Техническо изпълнение на проектите.**

При изпълнението на проектните предложения (ПП) трябва да са спазени поетите ангажименти от страна на кандидата/бенефициера за постигане на целите, резултатите и да е видим и измерим ефектът от изпълнението на ПП. При неизпълнение или несъответствие УО на ПМДР ще редуцира финансирането по ПП и/или ще налага финансови корекции на основание член 4, параграф 8 от Регламент (ЕС) №1303/2013 в съответствие с изискванията на член 33, член 36, параграф 1 и член 63 от Регламент (ЕС, Евратом) 2018/1046 (Финансовия регламент).

Съгласно чл. 2, т. 59 от Финансовия регламент „добро финансово управление“ означава изпълнение на бюджета в съответствие с принципите на икономичност, ефикасност и ефективност.

Съгласно чл. 33, параграф 1, букви а), б) и в) на Финансовия регламент:

а) принципът икономичност се отнасят за ресурсите, използвани от съответната инвестиция за осъществяване на нейните дейности, в подходящо количество и качество и на най-добрата цена;

б) ефикасността се отнася до най-доброто съотношение между използваните ресурси, предприетите дейности и постигането на целите;

в) принципът на ефективност е свързан с най-доброто съотношение между използваните ресурси, предприетите дейности и постигането на целите.

В процеса на изпълнение на одобрените проекти бенефициерите могат да възлагат на изпълнители – външни за тях лица, извършването на дейности по проекта. Изборът на изпълнител се извършва след сключване на административния договор за предоставяне на безвъзмездна финансова помощ.

****При подготовката на проектните предложения кандидатите следва да съобразят сроковете за сключване на договори с изпълнителите съобразно предвидените за изпълнение дейности/етапи, отразени във финансовия план към Условията за кандидатстване и времевия график за изпълнение на проекта във Формуляра за кандидатстване.

В срок до 20 работни дни от датата на получаването на документацията по проведения избор, УО на ПМДР извършва последващия контрол по законосъобразност.

След подписване на административен договор за предоставяне на безвъзмездна финансова помощ бенефициерът следва в срок до 6 месеца да има избран изпълнител и сключен с него договор за предвидените дейности, както и да е започнало изпълнението на проекта.

Бенефициерът трябва да представи чрез ИСУН 2020 мотивирано искане до УО на ПМДР за сключване на допълнително споразумение към АДБФП във връзка с избор на изпълнители.

**1.1. Процедури за избор на изпълнител.**

Бенефициерите могат да извършат процедури за избор на изпълнител по следния ред:

**А. Избор на изпълнител по реда на Закона за обществените поръчки:**

Бенефициерите-възложители, съгласно Закона за обществените поръчки са длъжни да провеждат обществени поръчки за избор на изпълнители на дейностите по проекта след сключване на административния договор с изключение на обществените поръчки за избор на изпълнител/и за разходи допустими за финансиране, извършени от кандидата преди подаването на формуляра за кандидатстване по програмата, но не по-рано от 01.01.2014 г., съгласно раздел 14 от Условията за кандидатстване.

УО осъществява последващ контрол на проведената/ите от бенефициерите процедура/и за възлагане на обществена поръчка на етап сключен от бенефициера договор с избрания изпълнител.

За целта, в срок до 5 работни дни от сключване на договор с избрания изпълнител бенефициерите са длъжни да уведомят писмено УО на ПМДР за подписания договор, чрез въвеждането му в ИСУН 2020.

Цялата документация, свързана с провеждането на обществената поръчка, следва да бъде представена от бенефициера на УО на ПМДР чрез ИСУН 2020,като задължително го уведомява за това чрез модул „Комуникация “

В случай на необходимост, УО на ПМДР изисква от бенефициера допълнителни документи/информация и разяснения във връзка с представената документация. Искането за разяснение се изпраща чрез ИСУН 2020 посредством електронния профил на бенефициера, Срокът за представяне на допълнителни документи/информация е 10 дни от датата на изпращане на искането. Бенефициерът представя липсващите документи по електронен път чрез ИСУН 2020. Допълнителна информация и документи могат да бъдат предоставена само по искане на УО на ПМДР.

Когато бенефициерът не е представил изисканите допълнителни документи/информация и разяснения в посочения по-горе срок, УО на ПМДР ще предостави повторна възможност на бенефициера за предоставяне на същата в срок от 5 работни дни. В случай че бенефициера не предостави и в този срок изисканите допълнителни документи/информация и разяснения, УО на ПМДР ще се произнесе на база на наличната представена документация от проведения избор за изпълнител/и.

В случай на установяване на нередности по смисъла на чл. 2, т. 36 и 38 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (OB, L 347/320 от 20.12.2013 г.) (Регламент № 1303/2013) в проведената процедура, УО на ПМДР налага финансова корекция по реда на чл.70 и следващите от Закона за управление на средствата от Европейските структурни и инвестиционни фондове (ЗУСЕСИФ).

Правата и задълженията, които възникват за бенефициера, са описани в приложения образец на Административен договор за безвъзмездна финансова помощ по „Програма за морско дело и рибарство” 2014-2020 (Приложение № 14) и Общите условия към финансираните по процедурата договори за безвъзмездна финансова помощ (Приложение № 15).

Във връзка с провеждане на процедурата за предоставяне на безвъзмездна финансова помощ, и/или при изпълнение, съответно отчитане на проекта, всеки кандидат/бенефициер може да подаде сигнал за наличие на нередности и/или измами или съмнение за нередности и/или измами по реда и при условията, установени в акта по чл. 69, ал. 6 от ЗУСЕСИФ - Наредбата за администриране на нередности по Европейските структурни и инвестиционни фондове, приета с Постановление № 173 на Министерския съвет от 2016 г. (ДВ, бр. 57 от 2016г.) и съобразно подписаната от него Декларация за нередности по образец.

**Б. „Процедура за избор с публична покана“** пo реда на Постановление № 160 на Министерския съвет от 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициери на безвъзмездна финансова помощ от Европейските структурни и инвестиционни фондове (ПМС160/2016 г.).

Когато бенефициерът не е възложител по смисъла на ЗОП, при избор на изпълнител/и същият задължително прилага разпоредбите на глава четвърта от ЗУСЕСИФ и ПМС № 160/2016 г., както и указанията, заложени в настоящите Условия за изпълнение.

****При провеждане на процедури за избор на изпълнител, кандидатите следва да прилагат Указание на УО на ПМДР за прилагане наПМС № 160/2016 г., одобрено с докладна записка с № 93-3936 от 30.07.2020 г. Същото може да бъде намерено на следния интернет адрес: [*https://www.eufunds.bg/bg/pmdr/node/5313*](https://www.eufunds.bg/bg/pmdr/node/5313)*.*

Съгласно чл. 50, ал. 2 и 3 от ЗУСЕСИФ бенефициерът провежда процедура за избор с публична покана, когато размерът на предоставената безвъзмездна финансова помощ е по-голям, равен или по-малък от 50 на сто от общата сума на одобрения проекти прогнозната стойност за:

• строителство, в т. ч. съфинансирането от страна на бенефициера, без данък върху добавената стойност, е равна или по-висока от 50 000 лв.;

• доставки или услуги, в т. ч. съфинансирането от страна на бенефициера, без данък върху добавената стойност, е равна или по-висока от 30 000 лв.

Публичната покана следва да съдържа информацията, посочена в чл. 51 от ЗУСЕСИФ, както и следните изисквания към кандидатите-изпълнители:

Кандидатите, за изпълнители на дейностите, посочени в публичната покана, следва да отговарят на следните две кумулативни изисквания:

- наличие на опит в осъществяването на дейност, еднаква или сходна с предмета на поръчката - доставка, услуга или строителство. Това изискване се доказва от кандидата със списък на изпълнените договори за доставка, услуга или строителство, които са еднакви или сходни с предмета на поръчката, съгласно чл. 3 от ПМС № 160 от 2016 г. Списъкът следва да съдържа минимум следната информация: дата, страни, предмет, да е придружен от препоръки/референции за добро изпълнение и подпис на лицето, което е законен представител на кандидата;

- общият оборот и/или за оборота, който се отнася до предмета на поръчката да е най-много за последните 3 приключили финансови години, в зависимост от датата, на която кандидатът е учреден или е започнал дейността си, при спазване разпоредбите на чл. 3 от ПМС № 160 от 01.07.2016 г. Изискването за специфичен оборот се доказва от оферента със справка-декларация, подписана от законния представител на кандидата. Справката трябва да е придружена от Отчет за приходите и разходите за съответните приключили финансови години, в зависимост от датата на която кандидатът е учреден или започнал дейността си. Ако отчетите за приходите и разходите са публично обявени, се извършва справка в съответния регистър.

Тези изисквания са кумулативни и кандидатите за изпълнители, трябва да отговарят задължително на тях.

Крайният срок за подаване на офертите в процедурата следва да е съобразен със сложността на подготовката на оферта от страна на кандидатите за изпълнител, но не може да бъде по-кратък от 21 дни от публикуването на поканата – за строително-монтажни работи и разходи за закупуване на оборудване по индивидуално технологично/техническо задание. За всички останали разходи за доставки и услуги, крайният срок за подаване на офертите в процедурата не може да бъде по-кратък от 7 дни от публикуването на поканата.

В срок до 5 работни дни от сключване на договор с избрания изпълнител, бенефициерът представя чрез ИСУН 2020 на УО на ПМДР цялата документация по проведения избор, за извършване на последващ контрол за законосъобразност на проведената процедура за избор с публична покана. Представят се посочените документи в Приложение № 27 „Документи за осъществяване на последващ контрол на проведена процедура „Избор с публична покана“.

**В. Избор на изпълнител “чрез представяне на поне две съпоставими независими оферти и покана в ИСУН 2020“:**

С цел осигуряване на публичност и прозрачност при разходване на средства от Европейските структурни и инвестиционни фондове и спазване на принципите за икономичност, ефикасност и ефективност, при избор на изпълнител „Чрез представяне на поне две съпоставими, независими и конкурентни оферти и покана в ИСУН 2020“, Бенефициерите предоставят минимум две съпоставими, независими и конкурентни оферти, подадени от квалифициран доставчик и публикуват в ИСУН 2020 за срок минимум 5 дни покана за събиране на оферти, когато размерът на предоставената безвъзмездна финансова помощ е равен или по-малък от 50 на сто от общата сума на одобрения проект и прогнозната стойност за:

- строителство, в т. ч. съфинансирането от страна на бенефициера, без данък върху добавената стойност, е по-малка от 50 000 лв

- доставки и/или услуги, в т.ч. съфинансирането от страна на бенефициера, без данък върху добавената стойност, е по-малка от 30 000 лв.

В този случай, Бенефициерите определят изпълнител между получените оферти чрез ИСУН 2020 и събраните от определени икономически оператори две съпоставими, независими и конкурентни оферти, към които могат да бъдат прилагани официални каталози от производители/оторизирани доставчици, съдържащи цена, характеристика/функционалност/описание, които не противоречат на заложените в одобрения проект.

****„Независими оферти“ са оферти, подадени от лица, които не са свързани лица, по смисъла на § 1, т. 13 и 14 от допълнителните разпоредби на Закона за публичното предлагане на ценни книжа. Свързани лица или свързани предприятия не могат да представят самостоятелна оферта. Лице, което участва в обединение или е дало съгласие и фигурира като подизпълнител в офертата на друг кандидат, не може да представя самостоятелна оферта. Едно физическо или юридическо лице може да участва само в едно обединение.

„Официален каталог“ е продуктов каталог издаден от производител, официален представител на производителя или от официален вносител, който е публичен и общо приложим към всички партньори/клиенти, т.е. не е създаден за целите на конкретната подадена оферта.

Офертите трябва да са независими, съпоставими и конкурентни и следва да съдържат минимум името на оферента, ЕИК/БУЛСТАТ, кратко описание на предложението/характеристика/функционалност, предложена цена, срок на валидност на офертата, датата на издаване на офертата, подпис и печат/електронен подпис на оферента. Цената трябва да бъде определена в лева или евро с и без ДДС. Оферентите, трябва да са вписани в Търговския регистър към Агенцията по вписванията или в Регистър БУЛСТАТ, в случаите, в които е приложимо, а оферентите - чуждестранни лица, трябва да представят документ за регистрация съгласно националното си законодателство.

Оферентите следва да отговарят на следните две кумулативни условия:

- предметът на дейност на оферента да е идентичен или сходен с посочената в офертата доставка, услуга или строителство. Това изискване се доказва от оферента със списък на договорите с предмет идентичен или сходен с посочената в офертата доставка, услуга или строителство, съдържащ минимум следната информация: дата, страни, предмет, стойност на договора/ите. Списъкът следва да е подписан от лицето представляващо по закон оферента и да е придружен с препоръки/референции за добро изпълнение;

- годишния оборот, който се отнася до предмета на поръчката (специфичен оборот) през някоя от или общо от предходните три приключили финансови години, в зависимост от датата на която оферентът е учреден или започнал дейността си, да е равен или по-голям от стойността на поръчката или на съответната обособена позиция, в случай че процедурата е с обособени позиции. Изискването за специфичен оборот се доказва от оферента със справка-декларация, подписана от счетоводителя и лицето представляващо по закон оферента. Справката трябва да е придружена от Отчет за приходите и разходите за последните три приключили финансови години, в зависимост от датата на която оферентът е учреден или започнал дейността си. Ако отчетите за приходите и разходите са публично обявени, се извършва справка в съответния регистър.

Горепосочените условия, на които трябва да отговарят оферентите и документите, с които се доказва съответствие с двете кумулативни условия, следва да бъдат заложени и в поканата за събиране на оферти чрез ИСУН 2020. Тези изисквания са кумулативни и кандидатите за изпълнители, трябва да отговарят задължително на тях.

В случай, че чрез ИСУН 2020 не постъпят оферти или са постъпили оферти от оференти, които не отговарят на изискванията на двете кумулативни условия, изборът на изпълнител се извършва между събраните две съпоставими и независими оферти.

В случай, че вследствие на проведения избор на изпълнител за съответния разход от бюджета на проекта не са представени поне две съпоставими и независими оферти, издадени от оференти отговарящи на 2-те кумулативни условия, Управляващият орган на ПМДР 2014-2020 ще открие процедура по определяне на финансова корекция и няма да одобри БФП за съответния разход.

Бенефициерите не могат да слючват договори с оференти, които са свързани лица по смисъла на § 1, т. 13 и 14 от допълнителните разпоредби на Закона за публичното предлагане на ценни книжа, с бенефициера или с член на неговия управителен или контролен орган.

В срок до 5 работни дни от сключване на договор с избрания изпълнител, бенефициерът представя чрез ИСУН 2020 на УО на ПМДР цялата документация по проведения избор, за извършване на последващ контрол за законосъобразност на проведената процедура за избор **на изпълнител „чрез представяне на поне две съпоставими независими оферти** **и покана в ИСУН 2020“** **като задължително го уведомява за това чрез модул „Комуникация“.**

В този случай бенефициерът представя на УО на ПМДР, чрез ИСУН 2020, минимум следните документи:

- събраните поне 2 оферти;

- обосновка в свободен текст за направения избор на база на събраните оферти и постъпилите оферти чрез ИСУН 2020 (в случай, че са постъпили оферти чрез ИСУН 2020);

- документите доказващи, че оферентът отговаря на кумулативните изисквания, посочени по-горе;

- сключен договор, предметът и параметрите, на който трябва да съответстват на избраната оферта.

УО осъществява последващ контрол на проведената/ите от бенефициерите процедура/и за възлагане на обществена поръчка на етап сключен от бенефициера договор с избрания изпълнител.

В случай на необходимост, УО на ПМДР изисква от бенефициера допълнителни документи/информация и разяснения във връзка с представената документация, по процедурите по букви А и Б. Искането за разяснение се изпраща чрез ИСУН 2020 посредством електронния профил на бенефициера. Срокът за представяне на допълнителни документи/информация е 10 дни от датата на изпращане на искането. Бенефициерът представя липсващите документи по електронен път чрез ИСУН 2020. Допълнителна информация и документи могат да бъдат предоставена само по искане на УО на ПМДР.

Когато бенефициерът не е представил изисканите допълнителни документи/информация и разяснения в посочения по-горе срок, УО на ПМДР ще предостави повторна възможност на бенефициера за предоставяне на същата в срок от 5 работни дни. В случай че бенефициера не предостави и в този срок изисканите допълнителни документи/информация и разяснения, УО на ПМДР ще се произнесе на база на наличната представена документация от проведения избор за изпълнител/и.

В случай на установяване на нередности по смисъла на чл. 2, т. 36 и 38 от Регламент (ЕС) № 1303/2013 в проведената процедура, УО на ПМДР налага финансова корекция по реда на чл.70 и следващите от ЗУСЕСИФ.

Правата и задълженията, които възникват за бенефициера, са описани в приложения образец на Административен договор за предоставяне на безвъзмездна финансова помощ по „Програма за морско дело и рибарство” 2014-2020 (Приложение № 14).

На основание чл. 69, ал. 6 от ЗУСЕСИФ, във връзка с провеждане на процедурата за предоставяне на безвъзмездна финансова помощ, и/или при изпълнение, съответно отчитане на проекта, всеки кандидат/бенефициер може да подаде сигнал за наличие на нередности и/или измами или съмнение за нередности и/или измами по реда и при условията, установени в акта по чл. 69, ал. 6 от ЗУСЕСИФ - Наредбата за администриране на нередности по Европейските структурни и инвестиционни фондове, приета с Постановление № 173 на Министерския съвет от 2016 г. (ДВ, бр. 57 от 2016г.) и съобразно подписаната от него Декларация за нередности по образец.

В случаите, когато проекта е свързан с придобиването на патент, полезен модел или ноу-хау, не се изискват две независими, съпоставими и конкурентни оферти.

Следва да се има предвид, че когато се придобива патент или полезен модел за иновация се представят документи от Патентното ведомство на Република България за тяхното доказване: патент за изобретение или свидетелство за регистрация на полезен модел за иновацията, внедрявана по проекта.

В случаите, когато се придобива ноу-хау, също се представят доказателства за притежаваният производствен опит (ноу-хау) с техническа документация, научни публикации, независими становища от компетентни организации в областта на иновацията или независими хабилитирани лица в областта на иновацията. Документите не трябва да са с декларативен харектер, а да съдържат оценка за иновативния продукт/процес/съоръжения и да доказват неговата иновативност.

Когато бенефициерът не е възложител по смисъла на ЗОП, при избор на изпълнител/и същият задължително прилага разпоредбите на Глава четвърта от Закона за управление на средствата от Европейските структурни и инвестиционни фондове (ЗУСЕСИФ) и ПМС № 160/2016 г., както и указанията, заложени в настоящите Условия за изпълнение.

**1.2. Изменения и/или допълнение на административен договор за предоставяне на безвъзмездна финансова помощ**

Измененията и/или допълненията на договора и проекта се извършват чрез сключването на допълнителни споразумения към него, по инициатива на Управляващия орган или на Бенефициера, при условията на чл. 39 от ЗУСЕСИФ и раздел VIII от Общите условия. Допълнителното споразумение не може да нарушава конкурентните условия, съществуващи към момента на сключване на административния договор и равното третиране на бенефициерите.

**1.3. Проверки за удостоверяване на административните, финансовите, техническите и физическите аспекти от изпълнението на одобрените проекти.**

Съгласно правилата на Регламент (ЕС) № 1303/2013 на Европейския парламент и на Съвета за определяне на общо приложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (Регламент (ЕС) № 1303/2013) и Споразумението за делегиране на функции от УО на ПМДР на Междинното звено /МЗ/ - Държавен фонд „Земеделие“ – Разплащателна агенция, последното следва да извърши проверки за удостоверяване на административните, финансовите, техническите и физическите аспекти от изпълнението на одобрените проекти. Проверките могат да бъдат както административни – проверка на документи, така и проверки на място за изпълнение на дейностите, заложени по одобрения проект.

Бенефициерът следва в срок от 10 дни преди провеждане на информационна кампания да уведоми УО на ПМДР, за да бъде планирано посещение на място.

Управляващият орган на ПМДР извършва проверки преди подписване на договори и мониторингови проверки.

Междинното звено – ДФЗ-РА извършва административни проверки и проверки на място преди плащане по реда установен в т. 2 от настоящите условия.

МИРГ извършва мониторинг на изпълнението на стратегията за ВОМР и предоставя на УО на ПМДР данните за резултатите от извършените проверки. УО (чрез ДФЗ-РА, съгласно делегираните функции) по своя преценка и на база оценка на риска може да извършва допълнителни проверки на изпълнението на проектните приложения по съответния прием.

При подаване на искане за междинно/окончателно плащане бенефициерът предостаня чрез ИСУН 2020 и междинен/финален отчет за изпълнението на проекта, ДФЗ-РА ще извършва задължителни проверки, като в случай че бъдат констатирани несъответствия, разходите за съответните дейности няма да бъдат признати, като ще бъдат прилагани съответни европейски и национални норми. Бенефициерът е задължен да осигури директен достъп (както по време на изпълнението на проекта, така и след неговото приключване) на представители на Управляващия орган, Междинното звено на Управляващия орган и/или други одитиращи институции с цел извършването на проверка на място на резултатите от изпълнението на проекта.

Бенефициерът е задължен да докладва и отчита изпълнението на проекта в съответните отчетни форми и документи чрез ИСУН 2020.

****В случай на неизпълнение на индикаторите за резултати, заложени в проектното предложение, на бенефициера могат да бъдат наложени финансови корекции съгласно разпоредбите на Наредбата за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с ПМС № 57 от 28 март 2017г. (обн., ДВ, бр. 57 от 2017 г.).

**2. Финансово изпълнение на проектите и плащане.**

Всички допустими разходи (надлежно доказани със съответната фактура или друг счетоводен документ с еквивалентна доказателствена стойност) могат да бъдат представени за плащане само веднъж, т.е. разходите не могат да бъдат заявявани и за тях не може да бъде предоставена безвъзмездна финансова помощ, вкл. по други проекти и по други програми.

Бенефициерът е задължен да поддържа отделни счетоводни аналитични сметка/подсметка или отделна счетоводна система за допустимите разходи по проекта/ите и използването на средствата от безвъзмездната финансова помощ, съгласно изискванията на чл. 57, ал. 1, т. 5 от ЗУСЕСИФ.

При изпълнение на административните договори за предоставяне на безвъзмездна финансова помощ, бенефициерите са отговорни за администриране на процеса на определяне на данък върху добавената стойност като допустим или недопустим разход. При оформяне на исканията за плащане, за документална отчетност, както и за всички други задължения във връзка с получаване на средства по настоящата процедура, бенефициерите са длъжни да следват и действащите нормативни актове към момента на изпълнение на договорите и определянето на ДДС като „възстановим“ и следователно недопустим разход или „невъзстановим“ разход и следователно допустим разход по ПМДР 2014-2020.

Максималният размер на безвъзмездната финансова помощ задължително се посочва в административния договор за безвъзмездна финансова помощ. Този размер се основава на бюджета, формиран на база предварителната оценка на размера на допустимите разходи, необходими за изпълнението на проекта. Фиксираният в административния договор размер на безвъзмездната финансова помощ е максимален, но действителният размер на подлежащата на изплащане помощ се определя след приключване на всички допустими дейности по проекта и зависи от тяхното надлежно удостоверяване и одобряване на действително извършените разходи.

Кандидатите следва да вземат под внимание Указание на УО на ПМДР за регламентиране и отчитане на възнагражденията на екипите за изпълнение на проекти, което е публикувано и може да бъде намерено на следния интернет адрес: [*https://www.eufunds.bg/bg/pmdr/node/5279*](https://www.eufunds.bg/bg/pmdr/node/5279)*.*

Недопустими са промени в бюджета на одобрения проект, водещи до увеличаване на първоначално договорения процент и размер на безвъзмездната финансова помощ по договора.

****Във връзка с разпоредбите на чл. 4, т. 3 от Регламент (ЕО, ЕВРАТОМ) No 2988/95 на Съвета от 18 декември 1995 година относно защитата на финансовите интереси на Европейските общности, безвъзмездната финансов помощ не се изплаща, а изплатената финансова помощ подлежи на възстановяване от бенефициер, за който е установено, че е създал изкуствено условията, необходими за получаване на помощта, с цел осъществяване на предимство в противоречие с целите на мярката.

По настоящата процедура за предоставяне на безвъзмездна финансова помощ се предвиждат следните видове плащане: авансово, междинно и окончателно, като редът, условията и сроковете за тяхното извършване са определени в административния договор.

Исканията за авансово, междинно и окончателно плащане на бенефициера се подават по ред, условия и в срок определени в административния договор.

****След подписване на административен договор за предоставяне на безвъзмездна финансова помощ бенефициерът следва в срок до 6 месеца да има избран изпълнител и сключен с него договор за предвидените дейности, както и да е започнало изпълнението на проекта.

В изпълнение на Решение на Министерски съвет № 592 от 21.08.2018 г. след сключване на договор на стойност, равна или надвишаваща 30 000 лв. и преди извършване на плащане, УО на ПМДР има ангажимент да уведомява Национална агенция за приходите и Агенция „Митници“ за предстоящата за изплащане сума и за стойността на конкретния договор, по който ще се извърши плащането, за проверка на наличие/липса на данъчни задължения. При наличие на данъчни задължения към Национална агенция за приходите и Агенция „Митници“, Управляващият орган извършва банков превод на запорираната сума по посочената в разпореждането за изпълнение банкова сметка и уведомява бенефициера за извършения превод в модул „Кореспонденция“ в ИСУН 2020.

Бенефициерите-общини имат право да им бъдат възстановени разходи за ДДС съгласно разпоредбите на националното законодателство за изпълнението на държавния бюджет на Република България за съответната година по реда, описан в Указания от Управляващия орган на ПМДР във връзка с финансиране на разходи за данък добавена стойност (ДДС) на бенефициери по одобрени за подпомагане проекти по ПМДР. Размерът на допустимите разходи за ДДС следва изрично да бъде посочен в Административен договор за безвъзмездна финансова помощ и/или в допълнително споразумение към него.

**3. Мерки за информиране и публичност.**

Всички бенефициери трябва да прилагат подходящи мерки за публичност и информираност съгласно правилата на Приложение XII от Регламент (ЕС) № 1303/2013.

Бенефициерите са длъжни да упоменат финансовия принос на Европейския фонд за морско дело и рибарство чрез МИРГ „Варна, район Аспарухово-Белослав-Аксаково“ по Програма за морско дело и рибарство 2014-2020 в информацията, изготвяна и предоставяна във връзка с изпълнението на проекта, във всички отчети за изпълнение на договора (междинни и финален), както и във всички други документи, отнасящи се до изпълнението на дадена дейност по проекта. Във всички обяви и публикации /в случай, че има такива/, свързани с изпълнението на проекта, бенефициерът е длъжен да оповести, че проектът е получил финансиране от ЕФМДР чрез МИРГ „Варна, район Аспарухово-Белослав-Аксаково“ по ПМДР.

По време на изпълнението на даден проект бенефициерът информира обществеността за получената от ЕФМДР подкрепа като:

а) включва на интернет страницата си, когато такава съществува, кратко описание на проекта, пропорционално на равнището на подкрепа, включително на неговите цели и резултати, и откроява финансовата подкрепа от ЕС;

б) поставя минимум един плакат с информация за проекта (поне размер А3), в който се споменава финансовата подкрепа от ЕС, на видно за обществеността място, като например входа на сграда.

Плакатът следва да съдържа следната текстова и визуална информация:

- емблемата на ЕС и упоменаването „Европейски съюз“;

-наименованието на съфинансиращия фонд - Европейски фонд за морско дело и рибарство;

- общото лого за програмен период 2014-2020 г.;

- наименованието на МИРГ „Варна, район Аспарухово-Белослав-Аксаково“;

- наименованието на програмата - Програма за морско дело и рибарство 2014-2020;

- наименованието на проекта;

- общата стойност на проекта, както и размера на европейското и националното съфинансиране, представени в български лева;

- начална и крайна дата на изпълнение на проекта.

Емблемата на ЕС следва да е в съответствие с графичните стандарти, определени в приложение II от Регламент за изпълнение (ЕС) № 821/2014 на Комисията.

В случаите на закупуване на оборудване е необходимо да се поставят стикери върху всеки актив, закупен по проекта, включващи информация за финансовия принос на ЕС чрез ПМДР.

Пълният набор от мерки за информиране и публичност (визуализация), които бенефициерите трябва да прилагат при изпълнение на проекти, финансирани от ЕСИФ, се съдържа в „Единния наръчник на бенефициера за прилагане на правилата за информация и комуникация" 2014-2020, който може да бъде намерен на следната интернет страницата – [*https://www.eufunds.bg/sites/default/files/uploads/eip/docs/2018-12/Prilojenie\_2\_Edinen\_naruchnik.pdf*](https://www.eufunds.bg/sites/default/files/uploads/eip/docs/2018-12/Prilojenie_2_Edinen_naruchnik.pdf)

На интернет страницата [*https://www.eufunds.bg/bg/taxonomy/term/609*](https://www.eufunds.bg/bg/taxonomy/term/609) могат да бъдат намерени и векторните варианти на логото на ПМДР.

****Неспазването на правилата за информиране и публичност (визуализация) може да доведе до непризнаване на част или на цялата стойност на извършените по проекта разходи.

**4. Приложения към Условията за изпълнение:**

Приложение № 14 - Aдминистративен договор за предоставяне на безвъзмездна финансова помощ по Програма за морско дело и рибарство 2014-2020;

Приложения към АДПБФП:

Приложение № 2 - Таблица за одобрени инвестиционни разходи;

Приложение № 12 Декларация по чл. 25, ал. 2 от Закона за управление на средствата от европейските структурни и инвестиционни фондове и чл. 7 от ПМС № 162/2016 г.;

Приложение № 15 - Общи условия към финансираните по Програма за морско дело и рибарство административни договори за предоставяне на безвъзмездна финансова помощ;

Приложение № 16 - Пакет декларации към АДПБФП (Декларация липса на нередности, подписана от кандидата към датата на сключване на договора; Декларация за липса на конфликт на интереси, подписана от кандитата към датата на сключване на договора. Декларация по чл. 10 от Регламент (ЕС) № 508/2014 на европейския парламент и на съвета от 15 май 2014 година за Европейския фонд за морско дело и рибарство, подписана от кандитата към датата на сключване на договора; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК, подписана от кандидата към датата на сключване на договора; Декларация за липса на промяна в обстоятелствата, декларирани при подаване на формуляр за кандидатстване) – подписано от лице с право да представлява кандидата. В случаите, когато бенефициерът се представлява само заедно от няколко физически лица, заявлението се попълва и подписва от всички от тях;

Приложение № 17 - Методика за определяне размера на финансовите корекции по проекти, финансирани от ПМДР;

Приложение № 18 Пакет декларации към Условията за изпълнение (Декларация за липса на нередности; Декларация за липса на конфликт на интереси по смисъла на чл. 61, параграф 3 от Регламент (ЕС, Евратом) 2018/1046 на Европейския парламент; Декларация по чл. 10, параграф 5 от Регламент (ЕС) № 508/2014 на европейския парламент и на съвета от 15 май 2014 година за Европейския фонд за морско дело и рибарство; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК);

Приложение № 19 - Декларация за втора употреба;

Приложение № 20 - Декларация за упражняване правото на данъчен кредит;

Приложение № 21 - Заявление за профил за достъп на ръководител на бенефициера до ИСУН 2020;

Приложение № 22 - Заявление за профил за достъп на упълномощени от бенефициера лица до ИСУН 2020;

Приложение № 23 - Образец на банкова гаранция;

Приложение № 24 - Образец на запис на заповед;

Приложение № 25 - Списък с изискуеми документи към Искане за авансово плащане;

Приложение № 26 - Списък с изискуеми документи към Искане за междинно/окончателно плащане;

Приложение № 27 - Документи за осъществяване на последващ контрол на проведена процедура „Избор с публична покана“ по чл. 50, ал. 1 от ЗУСЕСИФ и ПМС № 160/01.07.2016 г.;

Приложение № 28 - Указания за прилагане на ПМС 160/2016 г.;

Приложение № 29 - Правила за извършване на проверки на предложения за проекти и дейности, удостоверяване на съответствието на технически и функционални задания за провеждане на обществени поръчки за разработка, надграждане или внедряване на информационни системи или електронни услуги и за реда за изпращане на данни от административните органи;

Приложение № 30 - Указания относно обхвата на контрола, упражняван от Държавна агенция „Електронно управление“ по отношение на технически и функционални задания в областта на електронното управление и информационните и комуникационни технологии.